Ապա՝ Ֆերենց Լիստի ստեղծագործությունների կատարում՝ տեղ-տեղ «Նշխարք» վոկալ անսամբլի հետ: «Տաղարանում» էլի՝ Լիստի հոգևոր և պոետիկ նվագների մի քանի հայաստանյան պրեմիերաներ, իսկ 137-րդ Սաղմոսի հիման վրա գրված աննկարագրելի գեղեցկության երաժշտական երկի կատարումը ոչ միայն համերգի, այլև ողջ այս համերգաշրջանի բարձրագագաթներից մեկն է: Հանդիսականն անհամբեր է դարձյալ ունկնդրելու Մաեստրոյի նվագը. լիստյան խոհական հոգեհույզերն ու սիրո պատկերասահքն է՝ մերթ մեղմ քնարական, մերթ տենչանք-փոթորկոտ, մերթ հույսի ու հուսախաբության, ալպիական հովտանկարի և հորիզոնում գծված պատկերների հմայչությամբ՝ հոգեկան խռովքների և կյանքի ու գոյության մասին մտածումների մե՛կ սահուն, մե՛կ կտրուկ անցումներով: